ઈન્ડિયન પ્રીમિયર લીગમાં ગુરુવારે સનરાઝઈઝર્સ હૈદરાબાદ અને મુંબઈ ઈન્ડિયન્સ વચ્ચે રમાયેલી મેચ ભારે રોમાંચકતા બાદ હૈદરાબાદે એક વિકેટે જીતી લીધી. યજમાન ટીમને આ જીત મેચના છેલ્લા બોલે મળી. તેને આ જીત અપાવવામાં શિખર ધવન (45 રન), દીપક હૂડા (નોટઆઉટ 32) અને છેલ્લા બોલે ચોગ્ગો ફટકારી ટીમને જીતાડનાર બિલિ સ્ટેનલેકની મહત્વની ભૂમિકા રહી. આ ઉપરાંત બોલિંગમાં સંદીપ શર્મા, બિલિ સ્ટેનલેક અને સિદ્ધાર્થ કૌલે 2-2 વિકેટ ઝડપીને મહત્વનું યોગદાન આપ્યું. આ ખેલાડીઓના શાનદાર પરફોર્મન્સ છતા તમને એ જાણીને આશ્વર્ય થશે કે, મેચમાં માત્ર એક વિકેટ ઝડપનારા હૈદરાબાદના બોલર રાશિદ ખાનને મેન ઑફ ધ મેચ જાહેર કરાયો.